
Verissime illud a M. Antonio Mureto scriptum est in 
libro Variarum Lectionum nono (1), « miris videlicet 
modis deformatum esse M. Attium Plautum, atque ita male 
acceptum multis admodum locis, ut, siquis eum ab inferis 
Aesculapius excitet, iuraturus sit, fabulas illas suas non 
esse • . Quae quidem verba, a Mureto prolata abhinc annos 
trecentos, etiamnum Plautinis comoediis iure aptari posse 
arbitror; praesertim postquam ad has evulgandas animum 
appulit Fridericus Ritschelius. Siquidem clarissimus hic 
noster collega vetustis quibusdam codicibus, manu exa- 
ratis, plus aequo tribuens, plurima novavit, quae fntel- 
ligentis iudicii homines multaque doctrina eruditi fastidiose 
repudiant (2). Huc accedit, quod noster profunda quadam 
persuasione ductus, Plautinos versus intra certas quasdam 

(1) Gap. xnl. De locis quibusdam e Truculento Plautina. — De 
caussis corruptae passim lectionis Plautinae docte disserit Aemilius 
Benoist in praefatione Rudentis, evulg. Lutetiae Parisiorum an. 

MDCCCLXIlI. 

(2) De lectionibus Plautinis ex Codice Ambrosiano petitis, praeter 
YVeisium longe a Ritschelio differt Geppertus, V. Gl. Vide Ueberdo i 
Codex Ambrosianus. 

luges semper stetisse, liaad raro, vel nulla codicum aucto- 
Titate, illos ad arbitrium fingit, ne a receptis Comicorum 
numeris desciscere videantur. Qua quidem in ro quan- 
topere sua Ritschelium opinio fefellerit, paucis confirmare 
aggredior, antequam venio ad Plautinae Mostellariae 
locum , in Ritscheliana editione insigniter depravatum. 

Horatius, cui nemo fidem sane derogandam arbitrabitur 
in iis quae pertinent ad versuum mensuram, Horatius, 
inquam, in Epistola ad Pisoncs (t) conceptissimis verbis 
testatur, poetas romanos, praesertim vero Accium, Ennium 
cl Plautum in versibus condendis, aut nimia festinatione, 
aut negligentia, aut poeticae artis ignoratione, saepe a 
certa metri lege discessisse ; et proavos carpit , quod 
nimis patientes aures Plautinis numeris accommodarent. 
Horatianae huic sententiae aperte suffragatur Tullius (2), 
quum scribit, Comicorum senarios adeo abiectos esse, 
ut nonnunquam vix in eis numerus et versus intelligi 
possit. De quo peccato Terentium quoque criminatur 

(1) Hic (iambusj et in Acct 

Nobilibus trimetris apparet rarus, et Enni 
In scenam missos magno cum pondere versus. 

Aut operae celeris nimium cumque carentis, 

Aut ignoratae premit artis crimine turpi. 

Non quivis videt immodulata poSmata iudex, 

Et data romanis venia est indigna poCtis. 



At vestri proavi Plautinos ot nu moros et 
Laudavere sales, nimium patienter utrumqno, 

Ne dicam stulte, mirati; si modo ego et vos 
Scimus inurbanum lepido seponere dicto, 

Legitimumquc sonum digitis callemus et aure. 

Vers. 258-271. Cf. Epist. ii, I, 58. 

(2) At Comicorum senarii propter similitudinem sermonis sic saepe 
snntabiocti, ut nonnunquam vix in eis numerus ct versus 
intelligi possit. OiuTon, cop. lv. 

Quintilianus (1), etsi elegantissimas illius fabulas appellat. 
Nec mirum si Venusinus poeta, Cicero et Quintilianus, 
viri doctissimi. Comicorum versus culpent, a metri le- 
gibus saepe desciscentes; quum certissimis testimoniis (2) 
constet, vulgus ipsum romanum adeo teretes aures ha- 
buisse, ut huiusmodi poetarum peccata haud raro notaret. 

Hoc igitur primum positum sit, antiquissimorum scri- 
ptorum iudicio planissime confirmari, Comicos latinos, 
in versuum dimensione, artis leges saepe neglexisse. His 
autem vetustioribus iuvat addere Terentianum Maurum , 
quem nonnulli Martialis aetati supparem faciunt. Hic vi- 
delicet in poemate suo (3) testatur, comicos poetas ro- 
manos iambum saepe vitiare, in metra peccare, arte non 
inscitia, eorumque versus a soluta oratione paullum dif- 
ferre. Haud aliter sentit Rufinus (4), grammaticus seculi 4* 
Christiani , cuius haec sunt verba: * Nostri Comici modo 
trimetris, modo addito quadrante vel semisse posuerunt, 
idest semipede adiecto , vel integro pede iambo , vel 
sesquipede. . . ; quumque (versus) sexdecim syllabis, iuxta 
ius proprium, stare debeant, plerumque inveniuntur vigiuti 
aut amplius syllabarum. Hinc existimantur metrum non 
tenuisse nec sua lege composuisse ». Postremo 

(t) ... Licet Terentii scripta ad Scipionem Africanum referantur: 
quae tamen sunt in hoc genere elegantissima, et plus adhuc ha- 
bitura gratiae, si intra versus trimetros stetissent. De 
Institutione Oratoria ii, t, 59. 

(2) Illud autem nequis admiretur, quonam modo haec vulgus im- 
peritorum in audiendo notet. . . Omnes enim tacito quodam sensu, 
sine ulla ratione, quae sint in artibus recta ac prava diiudicant: 
idque cum faciunt in picturis et in signis..., tum multo osten- 
dunt magis in verborum, numerorum, vocumque iudicio. Dc 
Oratore iiI, 51. 

(3) De litteris, syllabis, pedibus et metris. 

0) De metris comicis Plauti, Terentii et aliorum. 

Prisciauus grammaticus (1), qui imperatoris Justiniani ae- 
qualis dicitur, narrat, fuisse qui «abnegarent, ulla 
esse in comoediis metra; vel ea quasi arcana quae- 
dam et ab omnibus doctis semota, sibique solis esse co- 
gnita confirmarent • . 7 

Multa praeterea mihi liceret in medium proferre ex 
metricis recentioribus petita. Plerique enim, a Bentleio 
et Reitzio ad Lucianum Muellerum (2) et Guilelmum Stu- 
demundum (3), veteribus scriptoribus adstipulantur, quo- 
rum testimonio sum usus (4). Sed ne nimius hac in re 
sim, quam extra omnem dubitationem iam posuisse vi- 
deor, ceteris praetermissis, una Gepperti (5) auctoritate 
contentus ero, viri apud Germanos maximae existimationis, 
qui totus in eo est ut confirmet, Plautinos versus non 
ad metri, sed ad rhythmi rationem esse concin- 
natos, ac propterea certum in iis pedum ordinem non 
esse spectandum. 

Quae quum ita sint, equidem nequeo Ritschelii (6), 

(1) De metris comicis, seu Terentii, aliorumque Comicorum. 

(2) De re metrica poetarum latinorum. 

(3) De Canticis Plautinis, Berolini, 1861. Hic, arrepta occasione, 
maximas gratias ago Guilelmo Friderico Studemundo, doctis- 
simo iuveni, qui hanc opellam ad me perhumaniter, ante hosce 
quatuor annos, dono misit. 

(4) Tantum nunc discrepant eorum (virorum doctorum)... opi- 
niones, totiesque iidem novam de eodem loco protulerunt senten- 
tiam, ut difficilius quidquam nequeat excogitari, quam, perpensis 
omnibus illis, quae in quoque cantico metra Plautus ipse posuerit, 
explorare. Studemusd. op. cit. pag. 2. 

(5) V. Gepperti praefationem ad Captivos et Trinummum. 

(6) Vide Prolegomena de rationibus criticis, grammaticis, proso- 
diacis, metricis, emendationis Plautinae, quae accedunt ad Trinum- 
mum. Bonnae, Koenig, an. mdccclviiI. Ibi initio cap. xvul (pag. 294) 
haec Ritschelii verba leguntur: « Plana, simplicia et aperta esse 
pleraque intellectum est. puto, frir), quae plerisque omnibus obscura. 

Fleckeiseni (1) et Corsseni (?) sententiam satis mirari, con- 
tendentium , Comicos romanos metri leges religiose et 
mordicus sic tenuisse , ut ab iis ne transversum quidem • 
unguem recederent. Qua quidem falsa opinione obcae- 
catus Ritschelius Plautinos passim versus , uti supra me- 
moravi , ad libidinem reconcinnare non dubitat , vel 
ordine verborum perturbato, vel, quod multo magis re- 
prehendendum , suppositis saepe vocibus atque integris 
loculionibhs. 

Ritschelianae huiusmodi licentiae in Plautinis versibus 
fingendis luculentum vobis exemplum propono, collegae 
eruditissimi, ex Mostellaria depromptum. 

In scena tertia actus primi huius comoediae, Philolaches 
quidam iuvenis, prospiciens non visus per semiadaper- 
tum ostium, omnia oculis auribusque usurpat, quae a 
Philematio amica sua et Scapha huius serva in cubiculo 
fiunt ac dicuntur. Philematium, egregiae formae puella, 
e balneo modo egressa, capillos sibi fingit, seque studio- 
sius exornat, ut amanti suo placeat. Plautus vero hasce 
duas feminas ita colloquentes inducit, ut mores utriusque 
graphice depingantur. Mirum sane quantopere teneantur 
spectatores tum puellari Philematii candore, eiusque ver- 
bis, amoris et benevolentiae plenissimis; tum vaferrimis 
consiliis Scaphae , vetulae lenae ; tum vero subita indi- 

perplexa et recondita videri solent, legumque certitudine regi, quae 
quibusdam vagari sine ratione ». 

Quam plane et aperte hanc de metris Plautinis quaestionem 
expediverit Bonnensis professor, aequis rerum aestimatoribus iudi- 
candum relinquo. Equidem nihil unquam aut implicatius aut ob- 
scurius memini me legere. 

|1) Vide Epistol. critic. ad Fridericum Ritschelium, quam Fleckei- 
senus Plautinae editioni Lipsiensi praeposuit an. mdccclix. 

’2i V. Corssen, Ueber die Betoming etc. tom. ii, pag. 400, 402. 

gnatione Philolachis omnia exaudientis! Hinr vero elucet 
omnino vis illa comica, quam in Sarsfnate poeta tantopere 
laudamus. Fingite igitur vobis , collegae humanissimi , 
scenarn, quae nobis exhibeat Phiiematium se se exor- 
nantem, et Philolacbem per ostium introspicientem. Phi- 
iematium ad Scapham suam conversa ait: 

Contempla, amabo, mea Scapha, satin'haec me vestis deceat. 

Volo meo placere Philolachi, meo ocello, meo patrono. 

Cui Scapha respondet: 

Virtute formae id evenit, te ut deceat quidquid habeas. 

Philolaches Scaphae verbis mire delectatus, quibus Phi- 
lematii suae formam laudavit, statuit praemio vetulam 
donare. Postquam vero mox audit Scapham puellae sua- 
dentem, uti meretricium ingenium secuta, non uni Phi- 
lolachi inserviat, aliosque etiam sibi amatores quaerat; 
tunc enimvero malesuadam vitilenam indignatus adole- 
scens iurat, se maximam Scaphae poenam esse irroga- 
turum, et secum ipse ait: 

Illa hanc corrumpit mulierem malesuada nunc vitilena. 

Italice : 

Quella strega d'una mezzana ora corrompe coi suoi callivi 
consigli questa donna. 

Ad hunc scilicet modum legitur hic versus in optimis 
Plautinis editionibus tum vetustioris tum recentioris ae- 
tatis. In liis autem iuvat Bothianam praesertim enume- 
rare. Neque Bothianae huic lectioni adversantur codices 
manu exarati. Siquidem, ceteris omissis minoris momenti, 
vetus codex Camerarii habet: malesuadam vitilena; 

eiusdem Camerarii codex, quem Decurtatum vocant: 
malesuada uttilena; codex Vaticanus Ursinianus: ma- 
lesuada vitilena; codex Lipsiensis: malesuada uti 
lena. 

Attamen neque codicum, neque dptimarum editionum 
auctoritati acquiescens Ritschelius, plane ex libidine sua 
ita Plautinum hunc versum evulgavit (1): 

Illa hanc corrumpet mulierem malesuada invitam lena. 

Unde iam patet, Ritschelium in hunc versum invexisse 
vocabulum invitam, quod nusquam legitur, deinde pro 
vitilena posuisse simplicem vocem lena; neque alia 
causa permotum id fecisse, nisi arcanis illis Plautini metri 
legibus, quas ipse solus sollertissime perspicit, et quibus 
doctissimi viri tum antiquissimis temporibus, tum nostra 
hac aetate omnino refragantur. 

Nunc vero operae pretium erit videre, utrum nos de- 
ceat vetustissimis codicibus atque optimis editionibus 
assentiri, an lectionem amplexari, quam Ritsehelius, ad 
excogitandum acutus, ex penu suo licenter depromit. Et 
primo quidem aio, vocem vitilena, hoc est vitiosa 
lena, omnino videri ex Plauti ingenio profectam, qui 
graecos poetas secutus, saepissime ad caveam hilarandam, 
nomina usurpat ex duabus aut tribus aut pluribus etiam 
vocibus conflata; cuiusmodi sunt: Trivenefica, virgi- 
nisven-donides, nugipolyloquides , nugivendus, 
Vaniloquidorus, aliaque id genus. Qua in re nostis, 
collegae doctissimi, ad Sarsinatis rationem et Molierium 
et Goldonium nostrum laudabiliter se composuisse. Quam- 
quam vero haec vox vitilena nullibi apud reliquos 

(I) Vide Tili Macci Plauti Mostellariam. Bonnae, juwxcl; pag. 29. 

scriptores legitur; idcirco i ure quis dixerit , ex latinae 
linguae thesauro esse expungendam. Complura enim vo- 
cabula, semel aut iterum tantummodo a scriptoribus usur- 
pata qui hodieque manibus nostris teruntur, sexcenties 
fortasse oculis nostris occurrerent, nisi innumera Roma- 
norum opera tempus nobis invidisset. Praeterea alias pas- 
sim voces in Latinis offendimus, plane ad huius Plautinae 
modum conformatas. Ex his quidem unum vitilitiga- 
torem exempli gratia profero, quem, uti ait C. Plinius 
Secundus (1), ex vitiis et litigatoribus Cato eleganter 
composuit, ut vitiosum litigatorem significaret, qui nulla 
iniuria provocatus alios in ius vocat , et lites ex litibus 
serit. An Catoni novum vocabulum confingere licuit , 
Plauto non licuit? Ecquid igitur causae erat, cur Ritschelius 
vitilenam Plauto invideret, qua breviter et significanter 
recoctam atque improbissimam vetulam expressit, illicitos 
amores conciliantem, et perversis consiliis puellas corrum- 
pentem? 

Sed hisce iam praetermissis, quae Bothianam lectionem 
strenue tuentur, et cuilibet Plautinae rationis perito facile 
suadent, in hunc versum aptissime cadere vocem viti- 
lena, venio nunc ad argumentum, quo maximum pondus 
accessurum confido ad omnem plane dubitationem tollen- 
dam. Est nimirum quoddam in scribendo decus; est sin- 
gularis quaedam et praestantissima cuiuslibet scriptionis 
virtus, posita praesertim in apta verborum collocatione , 
quae facilius scribentis sententiam aperit, et gratum ora- 
tioni numerum conciliat. Haec verborum constructio a 
Quintiliano (2) aliisque dicendi magistris tantopere laudata, 

ii) Hist. Natur. Praefat. sub lin. 

(2) De institutione oratoria I, 5, i5; X, 2, 13. Cf. Auctorem Rhe- 
toric. ad Herennium iv, i 2. 

pro diverso linguae et scriptoris et rei ingenio , quae 
tractanda suscipitur, longe alia esse consuevit, neque ad 
certas quasdam artis regulas exigi potest. Hanc orationis 
virtutem in scriptoribus romanis tantum sentiunt acerrimi 
iudicii viri , qui diu maltumque -in illorum lectione sint 
versati. Hi videlicet, siquid forte in compositione sit pecca- 
tum , celerrime intelligunt, et funditus aspernantur. Et 
graviter quidem in hoc Mostellariae loco a Ritschelio 
esse peccatum, elegantiorum aures nullo negotio animad- 
vertent, ubi implexum, impeditum atque abnormem hunc 
verborum ordinem spectaverint: 

Illa hanc corrumpet mulierem malesuada invitam lena. 

Ecquis enim confestim non videat, «n&arov invitam, 
non suo loco positum , Plautino ingenio plane adversari '( 
Nec temere haec a me affirmari quispiam arbitrabitur, 
qui sciat , comicos poetas huc in scribendo potissimum 
spectare, ut, quantum fieri potest, ad quotidianum et 
familiarem sermonem accedant , qui praeposterum ver- 
borum ordinem non recipit. Conferte nunc, collegae saga- 
cissimi , Bothianae lectionis ordinem nativum , facilem 
atque omnino Plautinum , cum ordine Ritschelianae lec- 
tionis artificioso, perturbato, atque a Sarsinatis ratione 
abhorrentem; nec dubitabitis profecto utra lectio ad ve- 
ritatem propius accedere videatur. 

Et dictis iam illud, mea quidem sententia, planissime 
conficitur, Plautinnm hunc versum , audaci verborum im- 
mutatione a Ritschelio licenter vitiatum , nulla codicum 
auctoritate fulciri , longe ab optimis quibusque editio- 
nibus abesse , nativo dramaticae poesis candori adversari , 
ipsamque linguam latinam significantissima voce privare, 
quam praeclarum civis mei ingenium sollertissime procudit. 

Verum animadversiones meae in hunc Mostellariae 



Digitized by Google 




f<v 



12 

Tereum minus sauc momenti essent habiturae, nisi ego 
arrepta occasione notarem , in Plautinis fabulis , quas 
hactenus Ritschelius evulgavit, innumeros passim locos 
occurrere , ad germani editoris arbitrium depravatos. 
Unde iam palet, longissime a veritate aberrasse Mar tinum 
Hertzium (1), scribentem, « Friderico Ritschelio non tantum 
Plauti nomen , sed ipsum Plautum restitutum videri . . . 
eundemque primum docuisse, quibus adiumentis et qua 
ratione Plauti comoediae recensendae et emendandae 
sint » . Hanc vero Ritschelii licentiam eo acrius et vehe- 
mentius reprehendendam arbitror , quod eius vestigiis 
ingressus Alfredus Fleckeisenus, in Plautinis fabulis, quas 
Lipsiae edidit anno m.dccc.ux, multa audacter immu- 
tavit, quae viri elegantes aspernantur ac respuunt. Quem- 
admodum vero fieri videmus, ut audaciores, vel in re 
litteraria, facile alios in paries suas trahant; sic sapientes 
homines , veritatis studiosos , decet sumina ope nili , ne 
prava haec novandi libido invalescat et provehatur. Eo 
enim ventum est, ut Germani nonnulli in evulgandis ro- 
manis scriptoribus nullum iam sibi emendandi modum 
statuant, et quod cuique libet, id demum licere videatur. 

Quum res ita se habeat, nescio equidem quorsum tan- 
dem studia nostra sint evasura, nisi adulteratas huiusmodi 
scriptorum editiones aversati , Germanis tandem suadea- 
mus, nos insulsa variarum lectionum congerie non 
duci , neque opinionum perversitate sic abripi , ut in 
rerum novarum aucupio, quam in veritate consectanda 
laboraro malimus. 

(!) V. Dissertationis Martini Hcrtzii do Plauti pogtao nominibus 
Epimetrum. Vratislaviae, typis officinae Universitatis (W. Friedrich) 
an. mbccci.xviI, pag. 6. 

